De Maksèt

De Maksèt (Nederlandjs: Maxet) is e gehuch ónger Heitse inne gemèndje Leudaal det zoea 490 inwoonders kintj. 't Ómsleit 't gans boetegebied van 't weste van Heitse toet 't oeaste van Leivere. In 't naorde wuuert 't begrens dore Leiverse Baek en in 't zuje dore Tungelderse Baek. De beboewing is bès versprèdj euver 't gebied, mer is get toewer ane Bósserkampwaeg enne Sjeivenhaofwaeg. 't Gehuch Achter 't Kloeëster raekentj m'n ouch waal toette Maksèt.

In 't gehuch ligk 'n Mariakepel. Wiejer laag vreuger hie de Maksètsjans, 'nen aje boeresjans.

Categorie:Leudaal 
Categorie:Gehuchte in Nederlands Limburg